Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: 2009. évi CI. törvény
Paragraph Index: 321

7. Az Egyezmény 8. cikkéhez (Vezetõk) A 2. bekezdés helyébe a következõ rendelkezés lép: „A nemzeti jogszabályoknak elõ kell írniuk azt, hogy a málhás, az igavonó vagy a nyerges állatoknak és – az olyan speciális területek kivételével, amelyek a bejárataiknál esetleg meg van jelölve – az egyedül vagy csordában haladó marháknak vagy a csoportban terelt jószágoknak mindig legyen olyan vezetõjük, aki az állatok irányítására képes.” Az 5. bekezdés helyébe a következõ rendelkezés lép: „Minden vezetõ legyen ura jármûvének úgy, hogy mindenkor képes legyen a kellõ és megfelelõ gondossággal eljárni. Ismernie kell a közúti közlekedési és biztonsági szabályokat, valamint tudatában kell legyen azon tényezõknek, amelyek viselkedését befolyásolhatják, úgymint a fáradtság, a gyógyszerek használata, az alkohol vagy kábítószerek hatása alatt történõ vezetés.” A cikk az 5. bekezdése után a következõ rendelkezéssel egészül ki: „A nemzeti jogszabályoknak speciális rendelkezéseket kell hozniuk az alkohol hatása alatt történõ vezetéssel kapcsolatosan, és meg kell határozniuk a törvényes véralkohol, vagy ha alkalmazható, lehelet-alkohol szintet, amely nem összeegyeztethetõ a jármû vezetésével. A nemzeti jogszabályokban a legnagyobb alkoholszint semmilyen esetbensemhaladhatjamegaliterenkénti0,80g tisztaalkoholtavérbenvagyaliterenkénti0,40mg-otaleheletben.”

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes